सायनोप्सिस को ड्राफ्ट करना सायनोप्सिस की रूपरेखा बनाना अपनी सायनोप्सिस को एडिट करना
यदि आप संस्मरण या किताब प्रथम व्यक्ति (first person) में लिख रहे हैं, तो भी सायनोप्सिस हमेशा तीसरे व्यक्ति में लिखें, जिसमे "वह (he)," "वह (she)," "यह (it)," और "वे (they)" को सर्वनाम (pronoun) के रूप में प्रयोग करें। पूरी सायनोप्सिस में, मुख्य पात्र के नाम को कई बार लिखें। अधिकतर फिल्म निर्माण कंपनी और कुछ पुस्तक प्रकाशक आपको कह सकते हैं की प्रत्येक पात्र के नाम के हर अक्षर को कैपिटल में लिखें। उदाहरण के लिए, आप "Jenna" के स्थान पर "JENNA" लिखेंगे। पहले पैराग्राफ में सभी मुख्य पात्र का परिचय कराना चाहिए और साथ में पूर्ण प्लॉट की एक जनरल समरी भी होनी चाहिए। पहले पैराग्राफ में पाठकों को उसका चस्का लग जाना चाहिए, बिना बहुत कुछ ज्यादा बताए।  उदाहरण के लिए, आप पैराग्राफ को यह कहते हुए शुरू कर सकते हैं, “जब लौरा का हवाई जहाज अमेज़न के रेन फॉरेस्ट में क्रैश किया, तब उसको यह एहसास हुआ की ज़िंदा रहने के लिए, उसको पहले अपने अंदर के डर को खत्म करना होगा।” जैसे जैसे आप अन्य पात्र का परिचय कराते हैं, तो आपको उनका परिचय मुख्य पात्र के संदर्भ में करना चाहिए। उदाहरण के लिए, आप लिख सकते हैं, “लौरा के साथ, टेरी नामक एक रहस्यमय आरकिओलोजिस्ट भी आ गया, जो एकमात्र अन्य जीवित बचा हुआ व्यक्ति था।” इसमे पात्रों द्वारा सामना करे गए किसी भी व्यवधान को शामिल करें और यह वर्णित करें की उन्होने कैसे इन व्यवधानों से पार पाया। सबप्लोट्स (subplots) और अन्य संदर्भित कहानियों को सायनोप्सिस में ना लिखें जब तक वह मुख्य प्लॉट को समझने के लिए आवश्यक ना हों।  सबप्लोट्स और मामूली कार्यवाही को बहुत विस्तृत तरीके से ना लिखें। आप नहीं चाहेंगे की आपकी सायनोप्सिस भ्रामक हो, इसलिए मुख्य कहानी की धारा पर केन्द्रित करें। उदाहरण के लिए, आप लिख सकते हैं, "जेम्स, नदी के दैत्य को हराने के बाद, जादुई क्रिस्टल को खोजने आगे बढ़ जाता है। जब वह गुफा को पाता है, तो वह उसे बंद देखता है। वह एक गौबलिन (goblin) से, सहायता के लिए, अपनी तलवार को देने के लिए तैयार हो जाता है।" आपके पाठक को यह समझना चाहिए की वास्तव में प्लॉट कैसे घूमता है। पुस्तक के लिए कोई नयी जानकारी डालने का यह अच्छा समय नहीं है। यह कभी भी अच्छा विचार नहीं होता है की सायनोप्सिस में अंत को छोड़ दिया जाए। एक प्रकाशक को एजेंट को पता होना चाहिए की कहानी वास्तव में कैसे समाप्त होती है। आप कह सकते हैं, "जून को पता चलता है की गिन्नी ने हीरे चुराये हैं। मूवी का अंत पुलिस द्वारा गिन्नी को गिरफ्तार करने से होता है। " एक अच्छी सायनोप्सिस में शामिल होता है की पात्र क्या करते हैं, कैसा महसूस करते हैं, और क्या सामना करते हैं, लेकिन उसमे प्लॉट की प्रत्येक डीटेल नहीं होती है। जहां संभव हो, पात्र को छोड़ दें, और केवल नॉवेल के मुख्य घटनाओं के बारे में लिखें।  अपनी सायनोप्सिस में डाइलॉग मत शामिल करें: इसकी जगह, पात्र के कथन को बस समराइज़ (summarize) करें। लघु (minor) पात्रों को उनके नाम की जगह, रोल के अनुसार जिक्र करें। “जो, लूइस से, जो एक सैक्सोफोनिस्ट है, एक रात मिलता है” के स्थान पर आप लिख सकते हैं, “जो, एक सैक्सोफोनिस्ट से मिलता है।” जैसे जैसे आप प्लॉट को आगे बढ़ते हैं, आपको, पूरे नॉवेल में, यह बताना चाहिए की आपके पात्र क्या सीखते और महसूस करते हैं। प्लॉट के हर नए बदलाव या घटना पर मुख्य पात्र की मानसिक और भावनात्मक स्थिति का वर्णन करिए। उदाहरण के लिए, आप लिख सकते हैं, “नयी डिस्कवरी से प्रेरित होकर, सेसिलिया होरेटीओ से मिलने के लिए जल्दी से जाती है, परंतु वह हैरान हो जाती है जब उसे पता चलता है की उसकी पहले ही मौत हो गयी है।” हालांकि आप चाहते हैं की आपकी सायनोप्सिस रोचक लगे, लेकिन अपने खुद के काम की क्वालिटी पर टिप्पणी करने से बचें। इसकी जगह प्लॉट को यह कहने दें।  “एक अश्रुपूरित सीन में” या “एक चौका देने वाले फ्लैशबैक में” जैसे वाक्यांश का प्रयोग ना करें। सीन को केवल वैसे ही वर्णित करें जैसे वह हो रहे हैं। अगर आप भावनाओं को वर्णित करना चाहते हैं जिसे आप अपने काम में बताना चाहते हैं, तो इसपर ध्यान केन्द्रित करें की कैसे पात्र विभिन्न घटनाओं पर प्रतिक्रिया देते हैं, ना की वह जो आप पाठक की प्रतिक्रिया चाहते हैं। उदाहरण के लिए, "जब क्लेयर को सच पता लगता है, तो वह विचलित हो जाती है। " यह मान कर ना चलें की पाठक कैसा महसूस करेंगे। उदाहरण के लिए, यह मत कहें “पाठक अचंभित हो जाएंगे जैसे उन्हें पता चलेगा की लेडी बेट्टी के लिए लॉर्ड मेल्विन ने क्या सोच रखा है।” इसकी जगह, आप लिख सकते हैं, “जैसे लेडी बेट्टी हवेली (castle) से गुजरती हैं, उन्हें धीरे धीरे, लॉर्ड मेल्विन के इरादों का एहसास होता है।” अधिकतर मामलों में, एजेंट और प्रकाशक, केवल पूरी करी हुई मेनुस्क्रिप्ट्स (पाण्डुलिपियों) में ही रुचि रखते हैं। मेनुस्क्रिप्ट पूरी करने के बाद सायनोप्सिस लिखने से, आपको मुख्य पात्र, प्लॉट पॉइंट्स, और संघर्ष को पहचानने में सहायता मिलती है।  स्थापित लेखक, जिन्होने पहले अपना कार्य प्रकाशित किया है, शायद अधूरा किताब का प्रोपोसल दे कर आगे बढ़ सकते हैं, परंतु अधिकतर नए लेखकों को पूरी मेनुस्क्रिप्ट की आवश्यकता होगी। सायनोप्सिस लिखने के लिए आपको पता होना चाहिए की कहानी कैसे समाप्त होगी, क्योंकि सायनोप्सिस में कहानी का निवारण (resolution) होगा। इसमे एक नायक, उसके प्यार की रुचि (love interest), एक खलनायक, या एक सह-अपराधी (sidekick) शामिल हो सकते हैं। केवल सबसे ज्यादा महत्वपूर्ण पात्रों को ही एक सायनोप्सिस में वर्णित करना चाहिए। आपके कौन कौन मुख्य पात्र हैं, इसके बारे में लिखने के लिए, कुछ समय निकालें। सुनिश्चित करें की आपके सभी पात्र गतिवान (dynamic) हों, ना की गतिहीन (flat)। उन सभी को पूर्ण-विकसित (well-rounded) और बदलाव के लिए उपयुक्त होना चाहिए। इसके अतिरिक्त, प्रत्येक पात्र को कहानी को महत्वपूर्ण तरीके से प्रभावित करना चाहिए। सायनोप्सिस आपकी कहानी की मुख्य कथा के आर्क (narrative arc) को बताएगा। इस आर्क में समान्यतः उपप्लॉट शामिल नहीं होते हैं, जबतक उपप्लॉट, मुख्य कथा आर्क के निष्कर्ष के लिए जरूरी ना हो। मुख्य संघर्ष, उभरते हुए एक्शन, और कहानी के निष्कर्ष को रेखांकित करने का प्रयास करे।  अगर अपने एक नॉवेल या संस्मरण (memoir) लिखा है, तो आप प्रत्येक अध्याय के लिए एक वाक्य की समरी लिखना चाहेंगे। उदाहरण के लिए, आप लिख सकते हैं, “रोरी अपने पिता को देखने जाता है और वहाँ उसे एक पुराना दोस्त मिलता है।” अगर आपने एक नाट्यरूपांतरण (screenplay) या नाटक (play) लिखा है, तो प्रत्येक एक्ट में क्या होता है, इसकी लिस्ट बनाएँ। आप लिख सकते हैं, "रोरी गोदाम में दाखिल होता है, और गोलीबारी शुरू हो जाती है। " अगर आपके पास लघु कथाओं या कविताओं का संकलन है, तो प्रत्येक कार्य की मुख्य थीम को पहचानें। उदाहरण के लिए, आप कह सकते हैं, "इस संकलन में यादों, बचपन, और सरलता की बात होती है।" प्रकाशक और एजेंट हर हफ्ते सैकड़ों सायनोप्सिस पढ़ते हैं। आपकी सायनोप्सिस को अलग दिखने के लिए, अपनी कहानी के अनोखेपन को हाइलाइट करें। इस दृष्टिकोण से अपनी सायनोप्सिस को भिन्न या रुचिकर बनाएँ।  क्या आपकी कहानी में कोई रुचिकर दृष्टिकोण है? अगर हाँ, तो उसका वर्णन करना सुनिश्चित करें। आप कह सकते हैं, “यह कहानी भूमिगत राज्य के अंतिम बौने पर केन्द्रित है।” क्या आपकी कहानी में कोई अनोखा ट्विस्ट है? आप थोड़े रहस्य को छोड़कर, ट्विस्ट का वर्णन कर सकते हैं। उदाहरण के लिए, आप कह सकते हैं, “जीन पॉल जल्दी ही यह समझ जाता है की हत्यारा उसके सोचने से अधिक निकट है।” क्या आपकी कहानी समाज में किसी विशेष निश (niche) को पूरा करती है? आप यह बताना चाह सकते हैं की आपकी कहानी में कौन रुचि लेगा। उदाहरण के लिए, आप लिख सकते हैं, “यह संस्मरण इसका अन्वेषण करता है की खोयी हुई पीढ़ी का होने का क्या मतलब है।” प्रत्येक प्रकाशन गृह और एजेंट की, सायनोप्सिस की लंबाई के बारे में, भिन्न आवश्यकताएँ होती है। अपनी सायनोप्सिस लिखने के पहले, कुछ प्रकाशन गृहों, फिल्म निर्माण कंपनी, या एजेंट से पता करें। उन्हे अपनी आवश्यकताएँ अपनी वैबसाइट पर लिस्ट करनी चाहिए।  नॉवेल की सायनोप्सिस आम तौर पर दो से बारह पेज लंबी होती हैं। नाट्यरूपांतरण (screenplay) की सायनोप्सिस आम तौर पर एक पेज लंबी होती हैं। अधिकतर 400 शब्दों से अधिक लंबी नहीं होती हैं। हालांकि हर प्रकाशक या एजेंट की फ़ारमैटिंग के लिए अपने अलग निर्देश हो सकते हैं, आम तौर पर आपको अपने काम को डबल-स्पेस में करना होगा। Times New Roman जैसे 12 पॉइंट वाले फॉन्ट को इस्तेमाल करें।  अगर आपके पास निर्देश नहीं हैं, तो अपना नाम और कार्य का टाइटल हर पेज के ऊपर लिखें। प्रकाशन के लिए काम भेजते समय, हमेशा एक-इंच मार्जिन का प्रयोग करें। आप प्रकाशक या एजेंट को जो कुछ भी भेजें वह मौलिक (pristine) होना चाहिए। अपने कार्य को सावधानीपूर्वक पढ़ें जिससे कोई टायपिंग की गलती, गलत स्पेलिंग, ग्रामर (व्याकरण) में गलती, या छूटे हुए शब्द ना हों। संक्षिप्तता (conciseness) के लिए भी एडिट करें। अनावश्यक शब्द, वाक्यांश, या क्लीषे (clichés) को हटाएँ।  अपनी पूरी सायनोप्सिस को ऊंची आवाज़ में पढ़ने की कोशिश करें जिससे गलतियाँ पकड़ में आ जाएँ। अपने लिए प्रूफरीड करने के लिए, अप कॉपीएडिटर को भी, परिश्रमिक पर (hire) रख सकते हैं। एक मित्र या प्रॉफेश्नल कॉपीएडिटर से आपकी सायनोप्सिस को देखने के लिए कहें। वह आपको सुझाव दे सकते हैं की एजेंट या प्रकाशक को भेजने के पहले, क्या बदलाव करने चाहिए। सभी प्रकाशकों को एक ही सायनोप्सिस मत भेजें। इसकी जगह, प्रत्येक एजेंट या प्रकाशन की सबमिशन गाइडलाइंस को देखते हुए, अपनी सायनोप्सिस को, बदल कर, उनकी गाइडलाइंस के अनुरूप बनाएँ।  उदाहरण के लिए, एक प्रकाशन गृह आपको अपनी सायनोप्सिस को काट कर एक पेज की करने को कह सकता है। इस केस में, केवल मुख्य संघर्ष पर ही केन्द्रित रहिए। दूसरा चार पेजों की सायनोप्सिस मांग सकता है। इस केस में आप अधिक विस्तार में जा सकते हैं। अगर आप अपनी सायनोप्सिस को प्रकाशक के अनुरूप नहीं बनाते हैं, तो वह आपकी प्रस्तुति को नहीं भी पढ़ सकते हैं। आम तौर पर सायनोप्सिस एक पुस्तक के प्रस्ताव का भाग होती है, जिसके साथ आपका क्वेरीपत्र और लिखे हुए कार्य का सैंपल भी हो सकता है। प्रत्येक प्रकाशक की, इन प्रस्तुतियों के लिए,  अपनी गाइडलाइंस होती हैं, इसलिए लेखक प्रस्तुति नियम (author submission rules) को ध्यानपूर्वक पढ़ें  क्वेरीपत्र में आपके काम की छोटी समरी होनी चाहिए, एक लघु पैराग्राफ आपके क्रेडेंशियल्स को वर्णित करते हुए, और एक कारण जिससे एजेंट को आपकी प्रस्तुति को स्वीकृत कर लेना चाहिए। सैंपल में एक या दो अध्याय, स्क्रीनप्ले का एक एक्ट, या संकलन में से एक लघु कथा होना चाहिए। अधिकतर मामलों में, यह पहला सीन या अध्याय होता है।
तीसरे व्यक्ति (third person) में लिखें: आपने मुख्य पात्र और संघर्ष को शुरू में ही लाएँ: प्लॉट की मुख्य घटनाओं का सार (summarize) बनाएँ: पुस्तक के निष्कर्ष से समाप्त करें: केवल आवश्यक जानकारी शामिल करें: कैरक्टर डेव्लपमेंट और भावनाओं को दिखाएँ: अपने लेखन की खुद बड़ाई करने से बचें: प्रोजेक्ट समाप्त करने के बाद सायनोप्सिस शुरू करें: अपने मुख्य पात्रों की एक लिस्ट बनाएँ: अपनी कहानी के मुख्य प्लॉट-पॉइंट्स की रूपरेखा बनाएँ: आपकी कहानी में क्या अनोखा है, पता करें: सायनोप्सिस कितनी लंबी होनी चाहिए, इसपर रिसर्च करें: प्रकाशक के निर्देशों के अनुसार अपनी सायनोप्सिस को फ़ारमैट करें: अपने लेखन कार्य (सायनोप्सिस) को कॉपीएडिट और प्रूफरीड करें: किसी अन्य व्यक्ति से, उसे आपके लिए, पढ़ने को कहें: सायनोप्सिस को प्रत्येक प्रकाशन गृह या एजेंट के, जिन्हें आप उसे भेज रहे हैं, अनुरूप बनाएँ: अपनी सायनोप्सिस को एक क्वेरीपत्र और सैंपल के साथ भेजें:
https://www.wikihow.com/Write-a-Synopsis https://www.wikihow.com/Write-a-Synopsis https://www.wikihow.com/Write-a-Synopsis
Drafting the Synopsis Outlining Your Synopsis Editing Your Synopsis